ปัญหา: พบมีการก่อสร้างจากโครงการในวันอาทิตย์ได้ยินเสียงเหล็กกระทบกันและได้กลิ่นเผาไหม้เหล็กสร้างความเดือดร้อนให้ประชาชน ผู้ร้องแจ้งว่าได้มีโอกาสพูดคุยกับเจ้าหน้าที่ฝ่ายโยธาชื่อ นาย ปิติพงษ์ เจ้าหน้าที่คาดว่ากลิ่นดังกล่าวมาจากอาคารของผู้ร้องที่เกิดจากระบบหมุนเวียนภายในห้อง ทางผู้ร้องได้สอบถามไปที่ช่างอาคาร ช่างอาคารแจ้งว่าเราไม่มีระบบหมุนเวียนอากาศภายในห้อง มีเพียงแค่วิธีเปิดหน้าต่างวิธีเดียวเท่านั้น ผู้ร้องแจ้งว่าได้ทำการพิสูจน์โดยการเปิดหน้าต่างเป็นเวลา 4 วัน ค่อนข้างชัดเจนว่ากลิ่นคล้ายท่อไอเสียลอยมาจากโครงการดังกล่าว  
อ้างอิงเลขที่รับแจ้ง LETBZU เจ้าหน้าที่ตอบกลับมาเมื่อวันที่ พ. 14 ก.พ. 67 แจ้งว่า สำนักงานเขตสาทร โดยฝ่ายโยธา ได้ตรวจสอบบริเวณที่มีการร้องเรียนดังกล่าวแล้ว ขอเรียนให้ทราบ ดังนี้ 
1. จากการตรวจสอบในช่วงเวลาดังกล่าวระหว่างปฏิบัติงานโครงการมีเครื่องจักรขนาดใหญ่ที่ใช้ประจำโครงการเป็นปั้นจั่น (Derrick Crane) จำนวน 3 ตัว ทำงานด้วยระบบไฟฟ้า จึงไม่อาจก่อให้เกิดกลิ่นควัน ส่วนรถยนต์ที่เข้าออกประจำโครงการฯ เช่น รถปูน รถส่งวัสดุอุปกรณ์ รถเจ้าหน้าที่ประจำโครงการ และรถรับส่งคนงาน โครงการฯมีนโยบายให้ดับเครื่องยนต์ตลอดเวลาหากมิได้สัญจรเข้าพื้นที่โครงการ กรณีการเชื่อมเหล็กและตัดเหล็กบริเวณภายในโครงการฯ ได้สั่งการให้ดำเนินการภายในอาคารและตรวจสอบบำรุงรักษาเครื่องจักรให้อยู่ในสภาพที่ดีเพื่อให้เครื่องจักรทำงานได้อย่างมีประสิทธิภาพ และลดประมาณมลสารที่ปล่อยออกสู่บรรยากาศ                                         
2. โครงการฯ ได้ติดตั้งสเปรย์ฉีดพ่นน้ำบริเวณรั้วรอบโครงการโดยจะเปิดสเปรย์ฉีดพ่นน้ำทุก 20 นาที และหยุดทุก 15 นาที ตั้งแต่เวลา 08.00-17.00 น. และเปิดตลอดทุกครั้งที่ทำการก่อสร้าง
อย่างไรก็ตามสำนักงานเขตสาทร โดยฝ่ายโยธา ได้ประสานเจ้าหน้าที่โครงการฯและนิติบุคคลบ้านปิยะสาทรร่วมตรวจสอบบริเวณชั้นที่ 16 ของอาคารบ้านปิยะสาทร แต่ไม่พบว่ามีกลิ่นท่อไอเสียแต่อย่างไร และนิติบุคคลฯได้แจ้งผู้ร้องให้ทราบแล้ว

เมื่อวันที่ 14 ก.พ. 67 
ประชาชนแจ้งเพิ่มเติมว่า ปัญหายังไม่ได้รับการแ้กข ยังพบกลิ่นคล้ายกลิ่นท่อไอเสียเข้ามาภายในห้องของประชาชนเหมือนเดิม ทำให้ประชาชนได้รับความเดือดร้อน ผู้แจ้งได้ทำการพิสูจน์แล้วว่ากลิ่นมาจากโครงการดังกล่าว ไม่มีการดำเนินการใดๆตามที่เจ้าหน้าที่ตอบกลับมา
ถนน: สาทรใต้
จุดสังเกต: โครงการศุภาลัย ไอคอน สาทร ผู้ร้องอยู่ติดกับสถานที่เกิดเหตุ
เขต: สาทร
#1555